Document ID: 31998R0692

KOMISSION ASETUS (EY) N:o 692/98,
annettu 27 päivänä maaliskuuta 1998,
riisintuottajien tukijärjestelmässä vahvistettuihin korvausmaksuihin tietyissä jäsenvaltioissa sovellettavista alennuksista annetun asetuksen (EY) N:o 2050/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95 (1), sellaisena kuin se on muutettuna asetuksella (EY) N:o 192/98 (2), ja erityisesti sen 6 artiklan 5 kohdan toisen alakohdan,
sekä katsoo, että
asetuksen (EY) N:o 3072/95 6 artiklan 5 kohdassa säädetään, että jos riisin viljelyalat ylittävät jonakin vuonna määritellyn alan, sovelletaan samana tuotantovuonna kaikkiin kyseisen perusalan tuottajiin korvausmaksun alennusta,
neuvoston asetuksen (EY) N:o 3072/95 yksityiskohtaisista säännöistä koskien edellytyksiä riisintuottajien tukijärjestelmän korvausmaksujen myöntämiselle 8 päivänä huhtikuuta 1997 annetun komission asetuksen (EY) N:o 613/97 (3), sellaisena kuin se on muutettuna asetuksella (EY) N:o 1305/97 (4), 6 artiklan 2 kohdassa säädetään, että jäsenvaltioiden ilmoituksia voi korjata tietyillä edellytyksillä, ja että tarkistettuaan korjatut tiedot komissio arvioi tarvittaessa uudelleen asetuksen (EY) N:o 3072/95 6 artiklan 5 kohdan mukaisesti vahvistettujen alennusten laajuuden, ja
Espanja on tehnyt uuden korjatun ilmoituksen riisin viljelyyn vuonna 1997 käytettävästä pinta-alasta; tämä ala on pienempi kuin kyseiselle jäsenvaltiolle vahvistettu kansallinen perusviljelyala; näiden tietojen tarkastelun perusteella olisi kumottava komission asetuksessa (EY) 2050/97 (5) Espanjalle vahvistettu korvauksen alennus,
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poistetaan asetuksen (EY) N:o 2050/97 1 artiklassa olevasta taulukosta maininta "Espanja" ja määrä 27,75 ecua hehtaarilta.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä maaliskuuta 1998.

Labels: 17
19
5
6